钦定古今图书集成/明伦汇编/家范典/第063卷 > 《黄州与子明兄》前人
## 钦定古今图书集成/明伦汇编/家范典/第063卷 > 《黄州与子明兄》前人

“兄才气何适不可，而数滞留蜀中，此回必免冲替，何
似？一入来，寄家荆南，单骑入京，因带少物来，遂谋江
淮一住汁亦是一策。试思之，他日子孙应举，宦游皆
便也。弟亦欲如是，但先人坟墓，无人照管，又不忍与
子由作两处。兄自有三哥一房，乡居莫可作此策否？
又只恐亦不忍与三哥作两处也。吾兄弟俱老矣，当”
以时自娱。世事万端，皆不足介意。所谓自娱者，亦非
世俗之乐，但胸中廓然无一物，即天壤之内，山川草
木虫鱼之类，皆是供吾家乐事也。如何！如何！记得应
举时，见兄能讴歌，甚妙。弟虽不会，常令人唱为作词。
近作得《归去来引》一首寄呈，请歌之，送长安君一盏。
呵呵，醉中不罪。